wannaphong/clean_thaiwikipedia huggingface dataset:
# ดิ อินเทิร์น โก๋เก๋ากับบอสเก๋ไก๋
ดิ อินเทิร์น โก๋เก๋ากับบอสเก๋ไก๋  เป็นภาพยนตร์คอมเมดี-ดรามาสัญชาติอเมริกันใน ค.ศ. 2015 ที่กำกับ เขียนบท และผลิตโดยแนนซี เมเยอร์ส ภาพยนตร์นี้นำแสดงโดย รอเบิร์ต เดอ นิโร, แอนน์ แฮททาเวย์ และเรเน รุสโซ พร้อมนักแสดงสนับสนุนจากแอนเดอร์ส โฮล์ม, แอนดรูว์ แรนเนลล์ส, อดัม ดีไวน์ และแซ็ก เพิร์ลแมน

ทางวอร์เนอร์บราเธอส์ออกฉายภาพยนตร์นี้ในวันที่ 25 กันยายน ค.ศ. 2015 โดยได้รับเสียวิจารณ์ผสม แต่ประสบความสำเร็จในรายได้ โดยเก็บรายได้ไป 195 ล้านดอลลาร์สหรัฐทั่วโลก จากต้นทุน 35 ล้านดอลลาร์สหรัฐ

 เรื่องย่อ 
เบน วิทเทเกอร์ (รอเบิร์ต เดอ นิโร) ชายวัย 70 ปี ผู้ไม่ต้องการใช้ชีวิตหลังเกษียณให้หมดไปวันๆ เขาจึงมาสมัครเป็นพนักงานฝึกหัดในบริษัทเว็บไซต์ด้านแฟชั่น ซึ่งก่อตั้งและบริหาร โดย จูลส์ ออสติน (แอนน์ แฮททาเวย์) เบน ได้รับมอบหมายให้เป็นเด็กฝึกงานในทีมของ จูลส์ เจ้าของบริษัทสาวรุ่นใหม่ไฟแรงที่แทบจะไม่มีเวลาว่างเลย การได้กลับมาทำงานของเบน ทำให้เขาได้พบกับสังคมใหม่ของคนหนุ่มสาวที่เต็มไปด้วยความเร่งรีบและสะดวกสบายด้วยเทคโนโลยี แต่ เบน ยังคงเป็นผู้ใหญ่ที่โลว์เทคในสายตาของคนในออฟฟิศ เขายังคงใช้เครื่องคิดเลข นาฬิกาตั้งโต๊ะ สมุดจด โทรศัพท์รุ่นฝาพับ ซึ่งทุกอย่างแทบไม่จำเป็นเลยเพราะมันถูกบรรจุลงสมาร์ทโฟนหมดแล้ว ด้วยความยุ่งวุ่นวายในการทำงานของ จูลส์ เธอยืนกรานว่าไม่ต้องการพนักงานฝึกงานอาวุโสมาเป็นผู้ช่วยของเธอ แต่สุดท้ายเรื่องราวสุดประทับใจก็เกิดขึ้น เมื่อ เบน พยายามเข้าไปช่วยงานของจูลส์ และเข้าไปมีส่วนช่วยให้ทุกอย่างในชีวิตที่วุ่นวายของเธอราบรื่นขึ้นมา

 นักแสดง 

คำตอบรับ
บ็อกซ์ออฟฟิศ
ดิ อินเทิร์นทำรายได้ในอเมริกาเหนือไป 75.7 ล้านดอลลาร์สหรัฐ และดินแดนอื่น 118.8 ล้านดอลลาร์สหรัฐ รวมกันได้ 194.6 ล้านดอลลาร์สหรัฐ ต่องบประมาณการผลิตสุทธิที่ 35 ล้านดอลลาร์สหรัฐ ภาพยนตร์นี้เปิดตัวร่วมกับโรงแรมผี หนีไปพักร้อน 2 และคาดการณ์ว่าจะทำรายได้ในช่วงสุดสัปดาห์แรกไป 15–20 ล้านดอลลาร์สหรัฐ ในช่วงสุดสัปดาห์ ทำรายได้ไป 17.7 ล้านดอลลาร์สหรัฐ ทำให้อยู่ในอันดับ 2 ในบ็อกซ์ออฟฟิศ เป็นรองเพียงโรงแรมผี หนีไปพักร้อน 2 (48.5 ล้านดอลลาร์สหรัฐ)

คำวิจารณ์
# วงศ์ปรู๋
วงศ์ปรู๋ (Alangiaceae) เป็นวงศ์ขนาดเล็กของพืชดอกมีความใกล้เคียงกับวงศ์ (:En:Cornaceae) ประกอบด้วยพืชสกุลเดียวคือ (:En:Alangium) ตามระบบ AGP II วงศ์นี้ถือว่าเป็นชื่อพ้องของวงศ์ Cornaceae
# ทัน
ทัน  เป็นไม้ยืนต้นชนิดหนึ่งในวงศ์อบเชย ลักษณะ ใบเป็นใบเดี่ยว เรียงสลับ กระจุกตามบริเวณปลายกิ่ง ท้องใบมีขนสั้น ๆ ขึ้นหนาแน่นโดยเฉพาะบริเวณเส้นใบ ดอกช่อ ออกตามซอกใบ ดอกย่อยจำนวนมาก กลีบรวม มี 6 กลีบ สีเหลืองแกมเขียว ผลแบบเบอร์รี ชาวลัวะใช้เปลือกต้นแช่น้ำดื่มหรือกินใบสด รักษาอาการอาหารเป็นพิษ
# ออลมูวี
ออลมูวี  หรือก่อนหน้านี้เรียก ออลมูวีไกด์  เป็นฐานข้อมูลเกี่ยวกับภาพยนตร์, รายการโทรทัศน์ และ นักแสดง ปัจจุบันเว็บไซต์ออลมูวี.คอม และ ออลมูวี มีเจ้าของคือออลมีเดียเน็ทเวิร์ค
# วอร์นเนอร์ มิวสิค ไทยแลนด์
บริษัท วอร์นเนอร์ มิวสิค (ประเทศไทย) จำกัด  เป็นบริษัทประกอบธุรกิจค่ายเพลงในประเทศไทย ภายใต้กลุ่มวอร์เนอร์มิวสิค ซึ่งเป็น 1 ใน 4 ค่ายเพลงใหญ่ของโลก หรือ บิ๊กโฟร์ (Big Four) เกิดจากกลุ่มวอร์เนอร์มิวสิคเข้าซื้อกิจการค่ายเพลง ดี-เดย์ เอ็นเทอร์เทนเมนท์ และ มูเซอร์ เรคคอร์ดส มารวมกัน และจัดตั้งขึ้นเป็นบริษัทในสาขาประเทศไทยเมื่อวันที่ 3 กุมภาพันธ์ พ.ศ. 2537 โดยมีศิลปินบางส่วนจาก 2 ค่ายเพลงดังกล่าว ยังคงทำเพลงกับค่ายวอร์นเนอร์ มิวสิค ไทยแลนด์ต่อ โดยเฉพาะวงคาราบาว และ ซูซู อีกทั้งยังได้นำอัลบั้มทั้งหมดของทั้ง 2 ค่ายเพลงมาจำหน่ายใหม่อีกด้วย

 ประวัติ 
thumb|150px|โลโก้ วอร์เนอร์มิวสิค ไทยแลนด์ เก่า

 ศิลปินในค่าย 
 ฝั่งเพื่อชีวิต 
 คาราบาว
แอ๊ด คาราบาว
เล็ก คาราบาว
เทียรี่ คาราบาว
 พงษ์สิทธิ์ คำภีร์

 ฝั่งสตริง 
 Mr. Z
 ดอนผีบิน
 ตาวัน
 กษาปณ์ จำปาดิบ
 วิยะดา โกมารกุล ณ นคร
 สิบล้อ
 ซิลลี่ ฟูลส์ (ปัจจุบันย้ายไปสังกัด Me Records)
 อีโบลา(ปัจจุบันย้ายไปสังกัด Me Records)
 Link Conner
 พีทูวอร์ชิพ
 8th FLOOR
 SystemSucker
rylawadee
 KHUNPHAN TZ
 มาย ไลฟ์ แอส อะลิ โทมัส
 เทเลกซ์เทเลกส์ (ปัจจุบันย้ายไปสังกัดเลิฟอีส)
 NINEKING.
REVER RHUEM
 เป้ ชลญา อาชีวะ (อัลบั้ม pAe’)
 SWOODY
 อุกฤษ วิลลีย์ บรอด ดอนกาเบรียล
 อัญชลี จงคดีกิจ
  อาร์ท ศุภวัฒน์
 NANTCXP
 Zweed N' Roll
 คิส-แคส
 ชีรณัฐ ยูสานนท์

 ข้อวิจารณ์ 
เมื่อวันที่ 10 สิงหาคม พ.ศ. 2567 เพจเฟซบุ๊กของค่ายวอร์นเนอร์ มิวสิค ไทยแลนด์ ได้โพสต์ภาพตัดต่อภาพตุลาการศาลรัฐธรรมนูญ ขณะวินิจฉัยคดียุบพรรคก้าวไกลเมื่อวันที่ 7 สิงหาคม เพื่อโปรโมตเพลงสากล Apple ของ Charli xcx โดยระบุข้อความในภาพว่า "I THINK THE APPLE'S ROTTEN RIGHT TO THE CORE ฉันว่ารูปแอปเปิลลูกนี้มันคงเน่าจนถึงแกนแล้วล่ะ" พร้อมกับตัดต่อภาพแอปเปิลที่มีสภาพเน่าเสียไปยังตุลาการศาลรัฐธรรมนูญแต่ละคน แต่นอกจากนั้น ยังตัดต่อภาพพระบรมฉายาลักษณ์ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระบาทสมเด็จพระวชิรเกล้าเจ้าอยู่หัว ที่กรอบรูปบนผนังด้านหลังบัลลังก์ โดยปิดสีเขียวทับ และระบุข้อความภาษาอังกฤษที่มีความหมายในลักษณะที่ไม่บังควร จึงมีประชาชนที่จงรักภักดีต่อสถาบันพระมหากษัตริย์แสดงความคิดเห็นไม่พ่อใจต่อเจตนาของแอดมินเพจดังกล่าว ซึ่งนอกจากอาจละเมิดอำนาจของศาลรัฐธรรมนูญแล้ว ยังส่อเจตนาดูหมิ่นสถาบันพระมหากษัตริย์อีกด้วย ทำให้แอดมินเพจได้ลบโพสต์ดังกล่าวออกไปเมื่อเวลา 16:00 น. ของวันเดียวกัน แต่ประชาชนบางส่วนยังคงทวงถามความรับผิดชอบจากบริษัท และมีบางส่วนกล่าวว่าจะไปแจ้งความดำเนินคดีกับบริษัทในฐานความความผิดต่อองค์พระมหากษัตริย์ไทยอีกด้วย

ในที่สุด ในวันถัดมาคือเมื่อวันที่ 11 สิงหาคม เพจเฟซบุ๊กของค่ายวอร์นเนอร์ มิวสิค ไทยแลนด์ ก็ได้ออกแถลงการณ์ขอโทษในกรณีการสื่อสารทางการตลาดด้วยภาพดังกล่าว พร้อมระบุว่าทางบริษัทกำลังพิจารณาลงโทษต่อพนักงานที่รับผิดชอบในการผลิตและเผยแพร่เนื้อหาดังกล่าว เนื่องจากเป็นการกระทําที่ละเมิดกฎและไม่เป็นไปตามมาตรฐานของบริษัทฯ อย่างชัดเจน
# อันดับเหมือดคน
อันดับเหมือดคน (Proteales) เป็นอันดับหนึ่งของพืชดอก มีสมาชิก 2–3 วงศ์
 
 การจัดจำแนก 
ในระบบ APG กำหนดให้มีสมาชิก 3 วงศ์ ได้แก่
 Nelumbonaceae (วงศ์บัวหลวง)
 Platanaceae
 Proteaceae (วงศ์เหมือดคน)
# ไซอิ๋ว ภาค 2 ศึกเทพอสูรสะท้านฟ้า
ไซอิ๋ว ภาค 2 ศึกเทพอสูรสะท้านฟ้า เป็นละครซีรีส์ของประเทศฮ่องกง เป็นนวนิยายที่ดัดแปลงมาจากไซอิ๋ว ออกอากาศทางช่อง ทีวีบี ของประเทศฮ่องกง ในปี 1998 ซึ่งเป็นภาค 2 ของเรื่อง

 เรื่องย่อ 

 นักแสดง 

 นักแสดงหลัก 
 เฉินฮ่าวหมิน รับบทเป็น เห้งเจีย
 เจียงหัว รับบทเป็น  พระถังสังจั๋ง
 หลี่เย่าเสียง รับบทเป็น  ตือโป๊ยก่าย
 มักเชิงฉิง รับบทเป็น  ซัวเจ๋ง
 ถงชุนหมิง รับบทเป็น ม้ามังกรขาว

 นักแสดงรอง 
ย่วนฉงตาน รับบทเป็น  อีกาสาว

 แหล่งข้อมูลอื่น 
 (ภาษาจีน) ไซอิ๋ว ภาค 2 ศึกเทพอสูรสะท้านฟ้า  เว็บไซต์อย่างเป็นทางการ
# ตราแผ่นดินของเชโกสโลวาเกีย
ตราแผ่นดินของเชโกสโลวาเกีย ได้มีพัฒนาการตามยุคสมัยทางการเมืองในช่วงศตวรรษที่ 20 ดังนี้.

 สาธารณรัฐที่ 1 และ สาธารณรัฐที่ 3 

 150px 145px 350pxตราอาร์มน้อย (ค.ศ. 1918-1938); สาธารณรัฐที่ 3 (ค.ศ. 1945-1960).ตราอาร์มเชโกสโลวาเกีย(1920-1939).ตรามหาจลัญจกรณ์ใหญ่(ค.ศ. 1920-1938) และ (ค.ศ. 1945-1960).

 รัฐผู้พิทักษ์แห่งโบฮีเมียและโมราเวีย 

 สาธารณรัฐสังคมนิยม 

 150px 125pxตราแผ่นดินยุคคอมมิวนิสต์ สมัยสาธารณรัฐสังคมนิยม(ค.ศ. 1960-1990)ตราแผ่นดินของสาธารณรัฐสังคมนิยมสโลวัก(ค.ศ. 1960-1990) (โดยพฤตินัย)

 สหพันธ์สาธารณรัฐ 

<center>
{| class="wikitable"
|-
| 150px
| 125px
| 125px
|-
|<center>ตราแผ่นดินสหพันธสาธารณรัฐระหว่างการปฏิวัติเวลเวต (ค.ศ.1990-1992) 
|<center>ตราอาร์มน้อยเช็กเกีย
|ตราแผ่นดินของสโลวาเกีย
|}
# ออสคาร์ คอร์เชลท์
ออสคาร์ คอร์เชลท์ (18 กันยายน ค.ศ. 1853 ในแบร์เทลส์ดอร์ฟ – 4 กรกฎาคม ค.ศ. 1940 ในไลพ์ซิช โดยบางแหล่งข้อมูลเขียนชื่อเขาอย่างไม่ถูกต้องเป็น Oscar หรือ Otto) เป็นทั้งนักเคมีชาวเยอรมันและวิศวกรผู้นำเกมกระดานหมากล้อมจากเอเชียไปยังทวีปยุโรป โดยเฉพาะอย่างยิ่งไปยังประเทศเยอรมนีและออสเตรีย

เขาเคยเป็นนักเคมีอุตสาหกรรมที่ทำงานในอุตสาหกรรมการผลิตเบียร์ และเดินทางมายังประเทศญี่ปุ่นในปี ค.ศ. 1875 โดยได้ทำการสอนที่โรงเรียนแพทย์โตเกียว ซึ่งในปีถัดไปได้รวมเข้ากับมหาวิทยาลัยโตเกียว ในปี ค.ศ. 1880 เขาได้เลิกรับตำแหน่งทางวิชาการ หลังจากนั้นเขาได้ทำงานด้านการวิเคราะห์ดินให้แก่รัฐบาลญี่ปุ่น แล้วออกจากประเทศญี่ปุ่นไปในปี ค.ศ. 1884

เขาได้เรียนรู้เกี่ยวกับเกมหมากล้อมจากฮงอินโบ ชูโฮะ เมื่อครั้งที่อยู่ในประเทศญี่ปุ่น มีรายงานว่าพวกเขาเล่นกันโดยมีการต่อหมากหกเม็ด หลังจากนั้น เขาเดินทางกลับไปอาศัยอยู่ที่ไลพ์ซิช

เขาตีพิมพ์บทความที่มีรายละเอียดชื่อดัสยาปานิช-ชีเนซิสเชอชปีลโก, ไอน์คอนคูร์เรนท์เดสชัค ที่เกี่ยวกับหมากล้อมในวารสารมิทไทลุนเกินเดอร์ดอยท์เชนเกเซลล์ชัฟท์ฟือร์นาทูร์อุนด์เฟอร์เคอร์คุนเดออสทาซีนส์ ในฉบับที่ 1 ของปี ค.ศ. 1880 รายงานนี้ประกอบด้วยรายละเอียดข้อคิดเห็นจากเกมแบบเชี่ยวชาญ ไม่กี่ปีต่อมาเขาได้ตีพิมพ์หนังสือโดยอิงจากบทความดัส "โก"-ชปีล ตั้งแต่ปี ค.ศ. 1884 โดยวาดบรรยายจากหลายแหล่งที่มาของญี่ปุ่น
# เตเฟ เอดูกาซี
เตเฟ เอดูกาซี  เป็นสถานีโทรทัศน์ประเทศอินโดนีเซีย อยู่ภายใต้การดูแลของกระทรวงการศึกษาและวัฒนธรรม ออกอากาศรายการประเภทการศึกษา สถานีเตเฟ เอดูกาซี ออกอากาศอย่างเป็นทางการในวันที่ 12 ตุลาคม ค.ศ. 2004

ปัจจุบันเตเฟ เอดูกาซี มี 2 ช่อง ช่อง 1 สำหรับนักเรียนและช่อง 2 สำหรับครูผู้สอน

 แหล่งข้อมูลอื่น 
 เว็บไซต์อย่างเป็นทางการ
# เพลงชาติเชโกสโลวาเกีย
เพลงชาติเชโกสโลวาเกีย (ประกาศใช้อย่างเป็นทางการเมื่อ พ.ศ. 2461 ภายหลังจากสิ้นสุดสงครามโลกครั้งที่ 1 ประเทศเชโกสโลวาเกียได้รับการสถาปนา โดยได้นำเนื้อร้องบทแรกของเพลงคเด โดโมฟ มูย? และ นาดทาโทรซาบลีซกา (สาธารณรัฐสโลวัก) รวมเป็นเพลงเดียวกัน ในดินแดนเช็กนั้น มีกลุ่มชาติพันธุ์เยอรมัน และ ฮังการี โดยได้แปลเนื้อร้องเป็น ภาษาฮังการี และ เยอรมัน.

ภายหลังจากการสลายของเชโกสโลวาเกีย โดยแบ่งออกเป็นสาธารณรัฐเช็กและสาธารณรัฐสโลวัก ในปี พ.ศ. 2535 ยังคงใช้เนื้อร้องเดิม และ บทแรกของนาดทาโทรซาบลีซกา ได้กลายมาเป็นเพลงชาติสาธารณรัฐสโลวัก.

 บทร้อง 

บทร้องฉบับทางการ

Kde domov můj, kde domov můj?
Voda hučí po lučinách,
bory šumí po skalinách,
v sadě skví se jara květ,
zemský ráj to na pohled!
A to je ta krásná země,
země česká domov můj,
země česká domov můj!

 Nad Tatrou sa blýska, hromy divo bijú
 Nad Tatrou sa blýska, hromy divo bijú
 Zastavme sa, bratia, veď sa ony stratia, Slováci ožijú.
 Zastavme sa, bratia, veď sa ony stratia, Slováci ožijú.

คำแปลภาษาเยอรมัน

Wo ist mein Heim?
Mein Vaterland?
Wo durch Wiesen Bäche brausen,
Wo auf Felsen Wälder sausen,
Wo ein Eden uns entzückt,
Wenn der Lenz die Fluren schmückt:
Dieses Land, so schön vor allen,
Böhmen ist mein Heimatland.
Böhmen ist mein Heimatland.

Ob der Tatra blitzt es, Dröhnt des Donners Krachen
Ob der Tatra blitzt es, Dröhnt des Donners Krachen
Doch der Stürme Wehen, wird gar bald vergehen, brüder, wir erwachen!
Doch der Stürme Wehen, wird gar bald vergehen, brüder, wir erwachen!

คำแปลภาษาฮังการี

Hol van honom, hol a hazám?
Hol patak zúg a hegyháton,
Csörgedez a rónaságon.
Üde virág a kertben,
Mint egy földi édenben.
Ez az istenáldotta föld,
Cseh föld a hazám,
Cseh föld a hazám.

Fenn a Tátra ormán villámok cikáznak,
Fenn a Tátra ormán villámok cikáznak,
Állj meg szlovák testvér, elmúlik a veszély népünk ébredez már.
Állj meg szlovák testvér, elmúlik a veszély népünk ébredez már.

คำแปลภาษาไทย

บ้านฉันอยู่ที่ใด บ้านฉันอยู่ที่ใด
ผ่านจากเสียงน้ำไหลตามทุ่งหญ้า
ต้นสนส่ายกิ่งอยู่เหนือแนวหิน
พืชสวนที่รุ่งเรืองด้วยฤดูใบไม้ผลิบานสะพรั่ง
สวรรค์บนเดินคือสิ่งเห็นที่รู้แจ้ง
และนี่คือดินแดนที่สวยงาม
ดินแดนเชค บ้านของฉัน
ดินแดนเชค บ้านของฉัน

นั่นสายฟ้าทาบทาเหนือเขาทาทราส, ฟาดลงมาเป็นวงกว้างทั่วไป
นั่นสายฟ้าทาบทาเหนือเขาทาทราส, ฟาดลงมาเป็นวงกว้างทั่วไป
เราจงไปหยุดมันเสียเถิด พี่น้องเอ๋ย, เพื่อทุกสิ่งทุกอย่าง แล้วสายฟ้านั้นจักหาย, และชาวสโลวักจะคืนกลับมาอีกครั้ง.
เราจงไปหยุดมันเสียเถิด พี่น้องเอ๋ย, เพื่อทุกสิ่งทุกอย่าง แล้วสายฟ้านั้นจักหาย, และชาวสโลวักจะคืนกลับมาอีกครั้ง.
# สถานีคยุลฮย็อน
สถานีคยุลฮย็อน (,) เป็นสถานีรถไฟของระบบรถไฟใต้ดินอินช็อน สาย 1 ตั้งอยู่ในเขตคเยยัง เมืองอินช็อน ประเทศเกาหลีใต้ เปิดให้บริการครั้งแรกเมื่อวันที่ 7 ธันวาคม พ.ศ. 2542

 สถานที่สำคัญใกล้เคียง 
 โรงเรียนประถมคยุลฮย็อนอินช็อน
 บริษัทขนส่งอินช็อน

 สมุดภาพ
# สถานีเซ็นทรัลพาร์ก (อินช็อน)
สถานีเซ็นทรัลพาร์ก  เป็นสถานีรถไฟใต้ดินอินช็อน สาย 1 ตั้งอยู่ในแขวงซงโด เขตย็อนซู

 ประวัติ 
1 มิถุนายน พ.ศ. 2552 – เปิดให้บริการ

 สถานที่สำคัญใกล้เคียง 
 ซงโดเซ็นทรัลพาร์ก
# สถานีพักชน
สถานีพักชน  เป็นสถานีรถไฟใต้ดินอินช็อน สาย 1 ตั้งอยู่ในเขตคเยยัง

 ประวัติ 
6 ตุลาคม พ.ศ. 2542 – เปิดให้บริการ

 สถานที่สำคัญใกล้เคียง 
 โรงเรียนมัธยมยังชน
 โรงเรียนประถมยังชน
 โรงเรียนมัธยมพังชก
 โรงเรียนมัธยมเยอิล
 โรงเรียนประถมโซยัง
# คุณแม่จำแลง
คุณแม่จำแลง เป็นละครโทรทัศน์ไทยแนวโรแมนติก-คอมเมดี้-ดราม่า เริ่มออกอากาศตอนแรกวันที่ 3 มกราคม – 31 มกราคม พ.ศ. 2552 เวลา 20.30 - 22.30 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ชลลัมพี โปรดักชั่น จำกัด บทประพันธ์โดย สีชาติ กำกับการแสดงโดย รัญญา ศิยานนท์

 รายชื่อนักแสดง 
 ชาคริต แย้มนาม   รับบทเป็น  ธันวา
 ธัญญาเรศ เองตระกูล   รับบทเป็น  ชัชชา
 อภินันท์ ประเสริฐวัฒนกุล   รับบทเป็น  เขตอรัญ
 เพ็ญเพ็ชร เพ็ญกุล  รับบทเป็น เกรียงชัย 
 โจโจ้ ไมอ๊อคชิ  รับบทเป็น  พิษณุ
 ด.ช. ชานน มกรมณี  รับบทเป็น   ปอโต้
 ด.ญ. สุชาดา เช็คลีย์  รับบทเป็น  น้ำฟ้า
 เจี๊ยบ เชิญยิ้ม   รับบทเป็น  ครูชนะชล
 อภิษฎา เครือคงคา  รับบทเป็น  รัญนรี
 เกริก ชิลเลอร์  รับบทเป็น  เทียม
 บรมวุฒิ หิรัญยัษฐิติ  รับบทเป็น  โก๋
 ศุภกิจ ตังทัตสวัสดิ์  รับบทเป็น  ปาริน
 วรรณษา ทองวิเศษ  รับบทเป็น  ศศิวิภา
 ภุชงค์ โยธาพิทักษ์ รับบทเป็น อุเทนทร์
 รุ้งทอง ร่วมทอง  รับบทเป็น  จอมขวัญ
 สุรพันธ์ ชาวปากน้ำ รับบทเป็น วันชนะ
 กมลา กำภู ณ อยุธยา  รับบทเป็น  แจ่มจัน
 กกกร เบญจาธิกุล  รับบทเป็น  
 ปรารถนา สัชฌุกร  รับบทเป็น  ครูสมศิริ
 ด.ช. ศิลปิน อยู่หน้า รับบทเป็น บอย
 ด.ญ. ปัณฑารีย์ เตียรถ์สุวรรณ รับบทเป็น บุ้งกี๋
 ด.ช. อรรถพันธ์ พูลสวัสดิ์ รับบทเป็น นิกกี้

 นักแสดงรับเชิญ 
 เมทินี กิ่งโพยม  รับบทเป็น  เอมิกา/เอมี่

 เพลงประกอบละคร 
 เพลง ดีกันนะ - ขับร้องโดย เอฟ สิทธิกร ผไทวณิชย์
 เพลง วันนี้เรารักกัน(ได้ไหม) - ขับร้องโดย กบ ดวงฤทัย, ป้อม ออโต้บาห์น
 เพลง อกหักใช่ไหม - ขับร้องโดย กบ ดวงฤทัย (ดวงฤทัย ดีแฉล้ม)
 เพลง รักไม่ได้ - ขับร้องโดย บุรินทร์ บุญวิสุทธิ์

 แหล่งข้อมูลอื่น 
 เรื่องย่อละคร คุณแม่จำแลง : กระปุก
 เรื่องย่อละคร คุณแม่จำแลง : Sanook
# โรตีปราตา
โรตีปราตา (Roti prata) เป็นโรตีที่เป็นแผ่นแบน กินกับแกงเนื้อหรือแกงผัก เป็นที่นิยมในมาเลเซียและสิงคโปร์ บางครั้งใส่เนยแข็ง หัวหอม กล้วย ถั่วแดง ช็อกโกแลต เห็ด หรือไข่ อาหารลักษณะคล้ายกันนี้ในมาเลเซียเรียกโรตีจาไน 

การปรุงโรตีปราตาจะทำแป้งเป็นแผ่นแบน ปรุงสุกบนกระทะเหล็กแบน เครื่องปรุงอื่น เช่นเนื้อสัตว์ หัวหอม และไข่ เนยแข็ง กล้วย บะหมี่กึ่งสำเร็จรูป จะเติมลงบนแป้งโดระหว่างการปรุง กินกับแกงปลาหรือแกงไก่  บางคนกินกับน้ำตาล
แหล่งข้อมูลอื่น
 Roti Prata Video Recipe
 Roti Prata , Singapore Infopedia, National Library Board, Singapore
หมวดหมู่:อาหารมาเลเซีย
หมวดหมู่:อาหารสิงคโปร์
# ฮาร์วีย์ มิลค์ ผู้ชายฉาวโลก
ฮาร์วี่ย์ มิลค์ ผู้ชายฉาวโลก  เป็นภาพยนตร์ชีวประวัติอเมริกันในปี 2008 มีเนื้อหาเกี่ยวกับ ฮาร์วีย์ มิลก์ นักต่อสู้เพื่อสิทธิชาวรักร่วมเพศ และเป็นชายที่ประกาศตัวว่าเป็นรักร่วมเพศคนแรกที่ได้รับเลือกให้เป็นเทศมนตรีของซานฟรานซิสโก กำกับโดย กัส แวน แซงต์ และเขียนบทโดย ดัสติน แลนซ์ แบล็ค นำแสดงโดย ฌอน เพนน์ เป็น มิลค์ และ จอช โบรลิน เป็น แดน ไวท์ นักการเมืองที่ลอบสังหารมิลค์ ภาพยนตร์เรื่องนี้ได้รับเสียงตอบรับอย่างมากและได้รับรางวัลมากมายจากนักวิจารณ์ภาพยนตร์และสมาคม ท้ายที่สุดได้รับการเสนอชื่อเข้าชิงรางวัลออสการ์ 8 สาขา ซึ่งรวมถึงเข้าชิงสาขาภาพยนตร์ยอดเยี่ยมอีกด้วย แต่ชนะรางวัลทั้งหมด 2 สาขา ได้แก่ สาขานักแสดงนำชายยอดเยี่ยม ในบทบาทนำของเพนน์ และสาขาบทภาพยนตร์ดั้งเดิมยอดเยี่ยม ของแบล็ค

 เรื่องย่อ 
ฮาร์วี่ มิลค์ (ฌอน เพนน์) นักต่อสู้เพื่อสิทธิชาวรักร่วมเพศ และเป็นชายที่ประกาศตัวว่าเป็นรักร่วมเพศคนแรกที่ได้รับเลือกให้เป็นเทศมนตรีของซานฟรานซิสโก การต่อสู้เพื่อสิทธิของชาวรักร่วมเพศของมิลค์ได้พลิกโฉมหน้าประวัติศาสตร์ครั้งสำคัญของอเมริกา เป็นต้นกล้าสำคัญในการต่อสู้จนนำมาสู่การเป็นที่ยอมรับ และการกล้าเปิดเผยตัวเองมากขึ้นในปัจจุบัน ที่กระจายไปทั่วโลก จนนิตยสารไทม์ยกให้เขาเป็นหนึ่งในร้อยบุคคลสำคัญของโลกแห่งศตวรรษ แต่หลังจากดำรงตำแหน่งทางการเมืองมาระยะหนึ่ง มิลด์ได้มีเรื่องบาดหมางกับ แดน ไวท์ (จอช โบรลิน) คู่แข่งทางการเมืองที่เกลียดเกย์ ทำให้มิลค์ถูกไวท์ยิงในระยะเผาขน พร้อมกับนายกเทศมนตรีซานฟรานซิสโก วิกเตอร์ การ์เบอร์

ในปี 1978 หลังจากไวท์ถูกนำตัวขึ้นศาล ไวท์สามารถรอดพ้นโทษฆ่าคนตายโดยเจตนาและไตร่ตรองไว้ก่อน ได้ด้วยข้อแก้ต่างว่าวิกลจริตชั่วขณะ อันเนื่องมาจากความซึมเศร้า ทำให้โทษเหลือเพียงฆ่าคนตายโดยไม่เจตนา และให้ไวท์จำคุก 7 ปี จิตแพทย์ที่ให้การบอกว่า ไวท์มีอาการซึมเศร้าหนักเนื่องจากชอบกินโค้กและขนมทวิงกี้ จนเกิดความไม่พอใจแก่ชุมชนชาวเกย์ในซานฟรานซิสโก และนำไปสู่การจลาจลครั้งใหญ่ที่เรียกว่า White Night Riots เมื่อพ้นโทษออกมา ไวท์ต้องย้ายเมืองหนีและตัดสินใจฆ่าตัวตายด้วยก๊าซคาร์บอนไดออกไซด์ในโรงรถปี 1985
# มังกรหยก ภาค 1 (ภาพยนตร์)
มังกรหยก ภาค 1  ภาพยนตร์จีน  กำลังภายใน ที่สร้างจากนวนิยายสุดคลาสสิคของ กิมย้ง โดย ชอว์บราเดอร์ส จากฝีมือการกำกับของ จางเชอะ ออกฉายครั้งแรกเมื่อวันที่ 30 กรกฎาคม 2520 นำแสดงโดย ฟู่เซิง และ เถียนหนิว

เมื่อภาพยนตร์เรื่องนี้ออกฉายปรากฏว่าประสบความสำเร็จเป็นอย่างมากทางผู้สร้างอย่าง ชอว์บราเดอร์ส จึงได้สร้าง มังกรหยก ภาค 2 ตามออกมาในปี 2521

 นักแสดง 
 ฟู่เซิง - ก๊วยเจ๋ง
 เถียนหนิว - อึ้งย้ง
 หลี่อี้หมิน - เอี้ยคัง

แหล่งข้อมูลอื่น
# วอนดัช
วอนดัช  เป็นบริษัทอนุญาตข้ามชาติของอเมริกันที่ได้รับการตั้งชื่อตามเคนนี ฮาวเวิร์ด หรือที่รู้จักในชื่อ วอน ดัช เป็นทั้งศิลปินและนักทำลวดลายบนตัวรถของคณะคัสตอมคัลเจอร์ ภายหลังจากการเสียชีวิตของฮาวเวิร์ดในปี ค.ศ. 1992 ลูกสาวของเขาก็ขายชื่อวอนดัชให้แก่ไมเคิล คาสเซิล และโรเบิร์ต วอน แบรนด์เสื้อผ้านี้ได้รับความนิยมในสหรัฐอเมริกา และได้รับการดึงดูดความสนใจจากบุคคลที่มีชื่อเสียง เช่น มาดอนนา, บริตนีย์ สเปียส์, จัสติน ทิมเบอร์เลก รวมถึงในยุคต่อมา ซึ่งได้แก่ แอชตัน คุชเชอร์ และอีริก เชิร์ช

นักออกแบบชาวฝรั่งเศสชื่อกรีสต์ โอดีซ์เย เป็นผู้ช่วยให้แบรนด์นี้ติดตลาด และอำลาจากไปในปี ค.ศ. 2004 จากนั้น บริษัทนี้ถูกซื้อต่อในปี ค.ศ. 2009 โดยบริษัท กรุ๊ปโรเยอร์ จำกัด ผ่านบริษัท โรเยอร์แบรนด์อินเตอร์เนชันแนล จำกัด ซึ่งเป็นบริษัทย่อยที่ประเทศลักเซมเบิร์ก บริษัท กรุ๊ปโรเยอร์ จำกัด ยังเป็นผู้จัดจำหน่ายรองเท้าที่ใหญ่ที่สุดในทวีปยุโรป และทำการกระจายให้แก่แบรนด์ เช่น คอนเวิร์ส, นิวบาลานซ์ และชาร์ลส์ จูร์ดอง

ยี่ห้อวอนดัชมีผู้รับใบอนุญาต ทั้งในสหรัฐอเมริกา, ทวีปยุโรป, ประเทศไทย, มาเลเซีย, สิงคโปร์, จีน, ฟิลิปปินส์ และบราซิล โดยเครื่องหมายการค้านี้มีสำนักงานใหญ่อยู่ในลอสแอนเจลิสสำหรับทุกการตลาด, โซเชียลมีเดีย และกิจกรรมของสะสมที่ได้รับการอนุมัติ รวมถึงในประเทศลักเซมเบิร์กสำหรับการพัฒนาเพื่อออกใบอนุญาต, การคุ้มครองเครื่องหมายการค้า ตลอดจนการบริหารแบรนด์ระดับโลก โดยมีกรรมการผู้จัดการคือโอลิเวีย เมอร์ซิเออร์, ผู้อำนวยการบริหารคือแกรี กรีน, ผู้จัดการโซเชียลมีเดียคือคาริน เอ็คลุนด์ และผู้อำนวยการฝ่ายศิลป์คือเอ็ดการ์ มูโญซ
# พระองค์เจ้านโรดม มารี รณฤทธิ์
พระองค์เจ้านโรดม มารี รณฤทธิ์ (สกุลเดิม: เอง; 21 ธันวาคม พ.ศ. 2491) เป็นนักการเมืองชาวกัมพูชา อดีตพระชายาในสมเด็จกรมพระนโรดม รณฤทธิ์ และอดีตนายิกาสภากาชาดกัมพูชา (พ.ศ. 2537-2541)

 พระประวัติ 
พระองค์เจ้านโรดม มารี รณฤทธิ์ มีนามเดิมว่า เอง มารี (Eng Marie) เป็นธิดาคนโตจากทั้งหมดเก้าคนของเอง เมียะฮ์ (Eng Meas) ข้าราชการกระทรวงมหาดไทยผู้มีเชื้อสายจีน กับมารดาชื่อ ซาราห์ เฮย์ (Sarah Hay) มุสลิมเชื้อสายจามMehta (2001), p. 24Widyono (2008), p. 153 ส่วนเอง โรลังด์ (Roland Eng) หนึ่งในพี่น้องของพระองค์ เคยเป็นเอกอัครราชทูตประจำประเทศไทยและสหรัฐอเมริกาMehta (2001), p. 23

สมเด็จกรมพระนโรดม รณฤทธิ์ และเอง มารี พบกันครั้งแรกช่วงปี พ.ศ. 2511 และทั้งสองได้เสกสมรสกันในเดือนกันยายนปีเดียวกันนั้นภายในพระราชวังMehta (2001), p. 22 มีพระโอรสธิดาด้วยกัน 3 พระองค์ ได้แก่
 หม่อมเจ้านโรดม จักราวุธ (13 มกราคม 2513)
 หม่อมเจ้านโรดม สีหฤทธิ์ (23 มิถุนายน 2515)
 หม่อมเจ้านโรดม รัตนาเทวี (18 มิถุนายน 2517) เสกสมรสกับอันเซียว ลา ปลาเนตา (Ansiau La Planeta) เมื่อปี พ.ศ. 2543

กระทั่งปลายปี พ.ศ. 2549 พระองค์เจ้านโรดม มารี รณฤทธิ์ได้แยกกันอยู่และทรงฟ้องหย่าสมเด็จกรมพระนโรดม รณฤทธิ์ เนื่องจากพระสวามีทรงมีความสัมพันธ์กับอุก พัลลา ซึ่งเป็นนางรำWidoyono (2008), p. 278 จนกระทั่งการฟ้องหย่าสิ้นสุดในเดือนมิถุนายน พ.ศ. 2553
# อิฟไอเนเวอร์ซียัวร์เฟซอะเกน
"อิฟไอเนเวอร์ซียัวร์เฟซอะเกน"  เป็นเพลงของวงดนตรีป็อปร็อกอเมริกัน มารูนไฟฟ์ จากสตูดิโออัลบั้ม อิตโวนต์บีซูนบีฟอร์ลอง (2007) รุ่นจำหน่ายซ้ำ จำหน่ายเมื่อเดือนมิถุนายน ค.ศ. 2008 และยังรวมอยู่ในอัลบั้ม กูดเกิร์ลกอนแบด (2007) รุ่นจำหน่ายซ้ำของรีแอนนาด้วย เดิมเพลงฉบับเดิมถูกบรรจุในอัลบั้มรุ่นแรกแต่ไม่มีริอานนาร้องด้วย เพลงแต่งโดยสมาชิกวง แอดัม เลอวีน และเจมส์ วาเลนไทน์ ผลิตเพลงโดยคริสโตเฟอร์ "ทริกกี" สจ๊วต ไมก์ เอลิซอนโด มาร์ก เอ็นเดิร์ต มาร์ก "สไปก์" สเตนต์ และมารูนไฟฟ์ เพลงออกจำหน่ายเป็นอีพีในประเทศออสเตรเลียในวันที่ 22 พฤษภาคม ค.ศ. 2007 และเป็นซิงเกิลทางการในวันที่ 2 พฤษภาคม ค.ศ. 2008 ในสหรัฐอเมริกา

"อิฟไอเนเวอร์ซียัวร์เฟซอะเกน" เดิมตั้งใจจะร้องคู่กับเจเน็ต แจ็กสัน และอยู่ในอัลบั้มดิสซิปพลิน แต่เกิดปัญหาด้านค่ายเพลง หลังจากนั้น การร่วมมือกับริอานนาเกิดเป็นผลประโยชน์เมื่อเลอวีนขอให้เพิ่มเสียงร้องของเธอในเพลงฉบับรีมิกซ์ และเธอตอบตกลง "อิฟไอเนเวอร์ซียัวร์เฟซอะเกน" เป็นเพลงป็อปและอาร์แอนด์บีที่มีเครื่องดนตรีเป็นเครื่องสังเคราะห์เสียงและกีตาร์ เพลงได้รับการตอบรับแบบคละกันจากนักวิจารณ์เพลง บางคนยกย่องตัวเพลงแต่ตำหนิเสียงร้องของเลอวีนและริอานนา มิวสิกวิดีโอเพลงกำกับโดยแอนโทนี แมนด์เลอร์ และถ่ายทำในเวทีเก็บเสียงในคาสเตก รัฐแคลิฟอร์เนีย แนวคิดของวิดีโอคือ "กามารมณ์แบบหรูหรา" (high-end erotica)
# ดาร์กเวฟ
ดาร์กเวฟ  เป็นแนวเพลงที่เกิดขึ้นในช่วงปลายคริสต์ทศวรรษ 1970 มีดนตรีนิวเวฟและโพสต์พังก์เป็นพื้นฐานหลักArvid Dittmann · Artificial Tribes · Jugendliche Stammeskulturen in Deutschland · Page 139 · 2001 · ISBN 3-933773-11-3 ดาร์กเวฟจะมีเนื้อร้องที่เป็นความมืด ใคร่ครวญและมีโทนเสียงที่เป็นความเศร้าโศกแบบเบา ๆ ในการร้องของวงดนตรีบางวงในคริสต์ทศวรรษ 1980 ได้รับการพัฒนาและกลายเป็นวัฒนธรรมเป็นหลักในยุโรป นอกจากนี้ดาร์กเวฟยังมีชื่อเรียกอื่นว่า "เวฟเวอส์" (wavers)Klaus Farin · Die Gothics · Interview with Eric Burton from the German music group Catastrophe Ballet · Page 60 · 2001 · ISBN 3-933773-09-1Peter Matzke / Tobias Seeliger · Gothic! · Interview with Bruno Kramm from the German music group Das Ich · Page 217 · 2000 · ISBN 3-89602-332-2 หรือ "ดาร์กเวฟเวอส์" (dark wavers)Glasnost Wave-Magazin · Heft-Nr. 21 · Interview with the music group Girls Under Glass · Page 8 · May 1990Glasnost Wave-Magazin · Heft-Nr. 31 · Review for an album of the music group Calling Dead Red Roses · Page 34 · January/February 1992 ในบางประเทศเช่นเยอรมนี มักได้รวมถึงแฟนเพลงกอทิกร็อกด้วย (หรือเรียกว่า "แทรดกอทส์")
# สนธิสัญญาสี่อำนาจ
สนธิสัญญาสี่อำนาจ  เป็นสนธิสัญญาระหว่าง สหรัฐอเมริกา, สหราชอาณาจักร, ฝรั่งเศส และ ญี่ปุ่น ลงนามระหว่างการประชุมทหารเรือวอชิงตัน ในวันที่ 13 ธันวาคม 1921

ภายใต้สนธิสัญญานี้ ภาคีสมาชิกได้ตกลงที่จะรักษาสภาพการณ์ของภาคพื้นแปซิฟิก ณ ขณะนั้น ไม่ให้เปลี่ยนแปลงไปจากที่เป็นอยู่ โดยการยอมรับอำนาจเหนือดินแดนแปซิฟิกของชาติสมาชิกสัญญา และแต่ละชาติจะไม่แสวงหาหรือขยายดินแดนเพิ่มเติมอีก และจะปรึกษาหารือกันทุกครั้งเมื่อมีกรณีข้อพิพาทด้านดินแดน อย่างไรก็ตาม ผลลัพธ์หลักของสนธิสัญญาฉบับนี้ คือการยุติลงของพันธมิตรอังกฤษ-ญี่ปุ่นในปี 1923
# ไมล์จักรยาน
right|thumb|หัววัดแบบรีดสวิตช์บนตะเกียบล้อจะตรวจจับแม่เหล็กซึ่งติดบนซี่ล้อ เพื่อวัดรอบ

ไมล์จักรยาน  เป็นอุปกรณ์ประมวลผลและแสดงผลความเร็วกับระยะทางที่ผ่านไประหว่างการขับขี่จักรยาน เปรียบเทียบได้กับมาตรวัดความเร็วกับมาตรระยะทางบนแผงหน้าปัดรถยนต์

ไมล์จักรยานมีส่วนประกอบสองชิ้นหลักคือ หัวไมล์ ซึ่งติดตั้งไว้บนแฮนด์จักรยาน ทำหน้าที่คำนวณและแสดงผลแก่ผู้ใช้ผ่านหน้าจอ และส่วนหัววัด ซึ่งติดตั้งใกล้กับล้อ ทำหน้าที่วัดรอบการหมุน โดยสองส่วนจะเชื่อมต่อกันด้วยสายไฟหรือสัญญาณวิทยุ

 หลักการทำงาน 
 หัววัดรอบล้อ 
ส่วนหัววัด จะประกอบด้วยรีดสวิตช์ ขดลวด หรืออุปกรณ์วัดฮอลล์เอฟเฟกต์ ติดตั้งอยู่บนโครงรถส่วนตะเกียบล้อหน้าหรือล้อหลัง พร้อมกับแม่เหล็กซึ่งติดตั้งอยู่บนซี่ล้อ เมื่อล้อหมุนครบ 1 รอบ แม่เหล็กจะเคลื่อนผ่านหัววัด 1 ครั้ง ซึ่งหัววัดจะส่งสัญญาณไปยังส่วนหัวไมล์ เพื่อทำการคำนวณระยะทางและความเร็วต่อไป

 หัวไมล์ 
ส่วนหัวไมล์ จะประกอบด้วยไมโครคอนโทรลเลอร์ หน้าจอแสดงผล (มักเป็นแบบผลึกเหลว) ปุ่มตั้งค่า และแบตเตอรี่ อยู่รวมกันบนในตัวเรือนขนาดเล็ก ติดตั้งไว้บนแฮนด์จักรยาน โดยจะรับสัญญาณจากส่วนหัววัดผ่านทางสายหรือคลื่นวิทยุ

เมื่อหัวไมล์ได้รับสัญญาณจังหวะที่ล้อหมุนครบรอบ ไมโครคอนโทรลเลอร์จะทำการคำนวณระยะทาง โดยนับจำนวนรอบที่ล้อหมุนไปทั้งหมด คูณกับระยะทางที่เคลื่อนไปได้ในหนึ่งรอบการหมุน (ซึ่งคิดจากเส้นผ่านศูนย์กลางของล้อ คูณค่าพาย) ส่วนความเร็ว จะคำนวณจากการจับเวลาที่ใช้ในการหมุนล้อครบแต่ละรอบ ก่อนจะนำมาหารระยะทางที่เคลื่อนไปได้ในหนึ่งรอบการหมุน แล้วจึงแปลงหน่วย ก่อนจะแสดงผลค่าทั้งสองออกทางหน้าจอ

หัวไมล์บางรุ่น อาจจะมีการแสดงผลข้อมูลอื่นเพิ่มเติมบนหน้าจอด้วย เช่นนาฬิกาแสดงเวลา ปฏิทินแสดงวันที่ หรืออุณหภูมิ

 การปรับแต่ง 
เนื่องจากระยะทางที่จักรยานเคลื่อนไปได้ในการหมุนล้อ 1 รอบ จะขึ้นอยู่กับเส้นผ่านศูนย์กลางของล้อ เมื่อนำไมล์จักรยานมาติดตั้งใหม่ จึงต้องทำการตั้งค่าขนาดเส้นผ่าศูนย์กลางของล้อที่ใช้ให้ถูกต้องก่อนเสมอ และอาจต้องตั้งค่าหน่วยระยะทาง (กิโลเมตรหรือไมล์) กับนาฬิกาและวันที่เพิ่มเติมขึ้นมา

ส่วนการปรับแต่งการวัดระยะทางให้มีความแม่นยำสูงขึ้น จะทำได้โดยการขี่จักรยานผ่านเส้นทางที่ทราบระยะทางแน่นอน และทำการเทียบระยะที่ตัวไมล์วัดมาได้กับระยะทางจริง ก่อนจะแก้ไขการตั้งค่าบนตัวไมล์เพื่อชดเชยอัตราส่วนที่คลาดเคลื่อน

 แหล่งข้อมูลอื่น
# เบเลเน
เบเลเน  เป็นเมืองในจังหวัดเพลเวน ทางตอนเหนือของประเทศบัลแกเรีย เมืองตั้งอยู่ฝั่งขวาของแม่น้ำดานูบใกล้กับเมืองสวีชตอฟ ในปี ค.ศ. 2009 มีประชากรทั้งหมด 8,905 คน ประชากรส่วนใหญ่เป็นชาวโรมันคาทอลิก

 เมืองพี่น้อง 
เบเลเนมีเมืองพี่น้อง ดังนี้
  ลาซเนเบโลราด สาธารณรัฐเช็ก
  เบเลวีย์ซูร์ลูอา ฝรั่งเศส
  ไฮดูแชมชอน ฮังการี
  วิกอนซา อิตาลี
  เดฟเรค ตุรกี
  ซิมนิชา โรมาเนีย
# สถานีกู่เฉิง
สถานีกู่เฉิง  เป็นสถานีรถไฟใต้ดินแห่งหนึ่งของระบบรถไฟใต้ดินปักกิ่ง สาย 1 ตั้งอยู่ในเขตฉือจิ่งชาน ปักกิ่ง ประเทศจีน

 แผนผังสถานี 
ชานชาลาชานชาลาด้านข้าง, ประตูรถเปิดทางด้านขวา←สาย 1 มุ่งหน้าสถานีผิงกั่วหยวนสาย 1 มุ่งหน้าสถานีซื่อฮุ่ยตะวันออก→ชานชาลาด้านข้าง, ประตูรถเปิดทางด้านขวา
# ผักปลาบ
ผักปลาบ   เป็นพืชชนิดหนึ่งในวงศ์ผักปลาบ เป็นไม้ล้มลุกอายุปีเดียว ลำต้นทอดเลื้อย มีขนนุ่ม ก้านใบแผ่เป็นกาบ ดอกออกเป็นช่อที่ปลายยอด สีฟ้าอ่อน ผลเป็นรูปรี เมล็ดใหญ่ ผิวขรุขระ ทั้งต้นเป็นยาเจริญอาหาร ยาระบาย